# Annalistinen koulukunta

### Wikipedia

Annalistiseksi koulukunnaksi (ransk. École des Annales) kutsutaan Ranskassa syntynyttä ja kautta maailman levinnyttä historiankirjoituksen koulukuntaa, joka on voimakkaasti vaikuttanut historiankirjoitukseen länsimaissa koko 1900-luvun ajan. Koulukunta tunnetaan eritoten sosiologian tieteellisten menetelmien mukaanottamisesta historiantutkimukseen.

## [muokkaa] Synty

Strasbourgin yliopisto oli siirtynyt sodan jälkeen, vuonna 1918, takaisin ranskalaisille. Yliopiston ylösrakentamiseen värvättiin nuoria ja innostuneita tiedemiehiä. Heistä kaksi historioitsijaa, Marc Bloch ja Lucien Febvre, perustivat yhdessä vuonna 1929 historiallisen aikakausilehden, Annales d’histoire économique et sociale:n. Lehden keskeisenä tarkoituksena oli suunnata historiantutkimus pois perinteisestä tapahtumahistoriasta, sotilashistoriasta, poliittisesta historiasta sekä ns. merkittävistä yksilöistä. Taustalla oli tieteellistä kunnianhimoa ja kapinaa 1800-luvun historiankirjoituksen auktoriteetteja kohtaan. Esikuvana oli mm. vuosisadan alun saksalainen historiankirjoitus, mutta eritoten uusi tiede, sosiologia. Näin perustettu lehti antoi nimensä vuosisadan merkittävimmälle historiankirjoituksen koulukunnalle, vaikka sen nimi on kokenut useita muodonmuutoksia.

## [muokkaa] Keskeiset tutkimuskohteet

Sosiologian tutkimusmenetelmien lisäksi omaksuttiin vaikutteita mm. psykologiasta, jota eritoten Lucien Febvre on käyttänyt tutkimuksissaan. Myös maantieteellä, eritoten ranskalaisella maantieteilijällä Paul Vidal de la Blachella, oli merkittävä rooli Annalistien tutkimusmenetelmien kehittämiseen.

Annalistien keskuudessa kehittyivät, uudenlaisten lähteiden avustuksella ja myötävaikutuksella, mm. mentaliteettien historia, totaalinen historia, käsitykset eri pituisesta ajan ja tapahtumien välisestä kestosta (durée), joka oli tapahtumaa keskeisempi. Enää eivät vain asiakirjadokumentit olleet ainoata lähdemateriaalia, vaan myös materiaalinen kulttuuri pääsi toimijaksi historiankirjoitukseen.

Perustajista Marc Bloch toimi ensisijaisesti keskiajan historioitsijana ja tutkimusmenetelmien filosofina. Lucien Febvre keskittyi enemmänkin 1500-lukuun ja sen jälkeiseen historiaan.

Kun tarkastelee Annales. Histoire, Sciences Sociales –lehden sisältöä, niin voi havaita eritoten antropologian tulleen hyvin keskeiseksi aputieteeksi tutkimukselle. Samoin laaja sivilisaatioiden tutkimus, jota myös kulttuurihistoriaksi voidaan kutsua, on laajasti käsitettynä eräs nykyisen kirjoittajasukupolven toiminta-alue.

## [muokkaa] Tunnettuja annalisteja

Ensimmäinen sukupolvi

- Marc Bloch
- Lucien Febvre

Toinen sukupolvi

- Fernand Braudel

- Kolmas sukupolvi

- Pierre Chaunu
- Georges Duby
- Marc Ferro
- Jacques Le Goff
- Emmanuel Le Roy Ladurie

## [muokkaa] Aiheesta muualla

Kirjallisuutta

- Bruke, Peter : The French Historical Revolution. The Annales School 1929–89. Polity Press, Cambridge 1990.
- Born, Karl Erich: Neue Wege der Wirtschafts- und Sozialgeschichte in Frankreich. Die Historikergruppe der "Annales", in Saeculum 15, 1964, s. 298-309.
- Erbe, Michael: Zur neueren französischen Sozialgeschichtsforschung. Die Gruppe um die ,Annales', Darmstadt 1978.

Linkkejä

- Annales

Haettu osoitteesta http://fi.wikipedia.org../../../a/n/n/Annalistinen_koulukunta.html

Luokka: Historia

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Español
- Français
- Italiano
- עברית
- Lietuvių
- Nederlands
- 日本語
- Polski
- Português
- Slovenčina
- Svenska
- 中文